# Prosjektbeskrivelse for søknad til PILOT-E 2022

Prosjektbeskrivelsen kan maksimalt være på 12 sider. Sideformatet skal være A4 med 2 cm marger, 11 pkt. skrift (Arial, Calibri eller Times New Roman) og enkel linjeavstand. For eventuell figurtekst kan skriftstørrelse 9 benyttes.

## Generell informasjon

|  |  |
| --- | --- |
| *Prosjekttittel* |  |
| *Prosjektansvarlig* |  |
| *Kort beskrivelse av PILOT-E-prosjektet og løsningen som skal utvikles:* |
| (Maks 10 linjer. Denne skal kunne offentligjøres dersom prosjektet får innvilget støtte) |

## Del 1 – Innovasjonen og overordnet idé

Her beskrives ideenog hvilke utfordringer og behov som løsningen eller teknologien skal løse. Følgende må være beskrevet:

* Overordnet idé og konkret beskrivelse av produktet eller løsningen (innovasjonen) som skal kunne realiseres i markedet ved prosjektslutt.
* Hvordan prosjektet er innovativt i forhold til eksisterende løsninger eller løsninger under utvikling, både teknisk og forretningsmessig og i nasjonal og internasjonal sammenheng.
* Hvordan innovasjonen er bedre for miljøet enn det som er tilgjengelig på markedet i dag, både i nasjonal og internasjonal sammenheng

## Del 2 – Prosjektaktivitetene

Her beskrives de sentrale FoU-utfordringene, inkludert eventuell piloterings- og demonstrasjonsfase, fram til løsningen er klar for markedsintroduksjon og hvordan samarbeidet mellom prosjektets deltagere skal løse disse. Følgende må være beskrevet:

* Prosjektet som helhet, inkludert overordnede milepæler, mål og delmål.
* De sentrale forskningsutfordringen(e) og angrepsmåte og metodevalg for å løse disse.
* Prosjektets inndeling i arbeidspakker. Arbeidspakkene skal være konkrete, avgrensede og ha etterprøvbare målsettinger. For hver arbeidspakke skal følgende beskrives:
	+ formål, innhold og mål
	+ arbeidspakkeleder og øvrige deltakere og deres roller i arbeidspakken
	+ milepæler
	+ fremdriftsplan
* Budsjett spesifisert per partner og fordelt på arbeidspakker, kostnadssted og år skal **legges ved** prosjektbeskrivelsen. PILOT-Es budsjettmal i Excel skal benyttes. Timepris benyttet i budsjettene skal være beregnet i henhold til Forskningsrådets/Innovasjon Norges regler. Alle kostnader til materiell eller investeringer skal spesifiseres.

## Del 3 – Verdiskapnings- og markedspotensial

Her beskrives markedet og verdikjeden som innovasjonen planlegges realisert i. Dere skal også beskrive hvordan innovasjonen skal gi verdiskaping og hvor stort potensialet for verdiskaping antas å være. Følgende må være beskrevet:

* Hvem er deres kunde og hvem er sluttkunden. Hva er deres behov?
* Hvor stort er markedet for innovasjonen, og hvorfor skal markedet være villig til å betale for løsningen som utvikles i dette prosjektet?
* Hvilke fortrinn forventes innovasjonen som skal utvikles å ha over eksisterende/konkurrerende produkter/løsninger i dette markedet? Miljømessige, økonomiske (CAPEX/OPEX), evt. annet.
* Beskriv konkurranseforholdene. Hvem er konkurrentene?
* Hva er verdiskapingspotensialet for hver av prosjektdeltakerne (eksempelvis ny omsetning, bedret lønnsomhet, økt produktivitet, sysselsettingseffekt etc.), gitt at innovasjonen blir realisert?
* Hvilken betydning kan prosjektets resultater ha utover enkeltprosjektet? Dette kan være både for bedriftspartnerne, andre deler av næringslivet, brukere/kunder, FoU-miljøers kompetanseutvikling eller for samfunnet for øvrig.
* Hva er IPR-strategien, vil det bli grunnlag for innsending av nye patentsøknader/behov for beskyttelse rundt den nye løsningen, og hvilken enhet/hvilket selskap skal rettighetene knyttes til?

## Del 4 - Gjennomføringsevne

Her beskrives faktorer som er sentrale i vurderingen av sannsynligheten for at prosjektet gjennomføres i henhold til plan og resulterer i en innovasjon som kan realiseres i markedet. Følgende må være beskrevet:

* Hvilken rolle prosjektets partnere har i den relevante verdikjeden og skal ha i dette prosjektet, samt hvordan sluttbruker(e) av innovasjonen skal involveres i utviklingsløpet og fram til markedsintroduksjon. Legg vekt på hvilke vurderinger dere har gjort når det gjelder sammensetningen av konsortiet og hvordan konsortiet ivaretar helheten, både teknisk, økonomisk og kompetansemessig.
* Risiko og utfordringer for prosjektet, og hvordan disse planlegges møtt. Disse kan f.eks. være:
	+ tekniske
	+ markedsmessige
	+ organisatoriske
	+ politiske eller regulatoriske
	+ finansielle
* Hvordan løpet fra utvikling til marked planlegges finansiert, inkludert om, eventuelt når og hvordan eksterne partnere som ikke er del av prosjektet fra start skal involveres
* Dersom sluttkunden eller den som skal teste ut PILOT-E-løsningen er en offentlig aktør vil prosjektet kunne falle inn under Lov om offentlige anskaffelser. Beskriv eventuelt hvordan en prosess med offentlige anskaffelser er planlagt gjennomført.